# Regno del Paises Basse

|  |
| --- |
| **Regno del Paises Basse** |
|

|  |  |
| --- | --- |
|  **Bandiera** | Scuto de armas of {{{official\_name}}} **Scuto de armas** |

 |
| Hymno: Wilhelmus |
|  |
| Nomine native | Koninkrijk der Nederlanden |
| Classe | stato soveran[\*], regno[\*], colonial power[\*], realm[\*], pais |
| Pais | Regno del Paises Basse |
| Capital | Amsterdam, Le Haga[\*] |
| Population | 17 100 715 |
| Area | 42 201 km²  |
| Coordinatas | 52°22'N, 4°53'E |
| Linguas official | nederlandese |
| Fuso horari | Atlantic Time Zone[\*], Hora Central Europee[\*], Europe/Amsterdam[\*] |
| Codice telephonic | +31 |
| Valuta | Euro, Aruban florin[\*], Caribische gulden[\*], dollar statounitese, Dutch guilder[\*], Netherlands Antillean guilder[\*], Netherlands Antillean guilder[\*], Netherlands Antillean guilder[\*] |
| Dominio de Internet | .nl[\*] |
| ISO 3166-1 alpha-2 | NL |
| ISO 3166-1 alpha-3 | NLD |
| ISO 3166-1 numeric | 528 |
| **Sito web:**  |
| **Wikimedia Commons Category** Kingdom of the Netherlands |

**Le Regno del Paises Basse** (Nederlandese: *Nederland*, [ˈneːdərlɑnt]), es un nation in Europa nordoccidental con qualque territorios ultramar in le Mar Caribe. In Europa, illo consiste de 12 provincias que borde Germania al est, Belgica al sud e le Mar del Nord al nordwest, con frontieras maritime in le Mar del Nord con illos paises e le Regno Unite. Conjunctemente con tres territorios insulares in le Mar Caribe—Bonaire, Sancte Eustatio e Saba—illo forma un pais constituente del Regno del Paises Basse. Le linguage official es le nederlandese, ma un linguage official secondari in le provincia de Frisia es le lingua frison occidental. In le partes septentrional del pais, le basse saxon es etiam parlate.

Le cinque citates plus grande in le Paises Basse son Amsterdam, Rotterdam, Le Haga, Utrecht e Eindhoven. Amsterdam es le capital del pais, ben que Le Haga mantene le sede del Statos General, Cabinete e le Corte Supreme. Le Porto de Rotterdam es le plus grande porto in Europa e le major in ulle pais foras Asia. Le pais es un membro fundator del UE, le Eurozona, le G10, le NATO, le OCDE e le OMC, e anque parte del Area de Schengen e del trilateral Union Benelux. Illo hospita aliquot organisationes intergovernamental e cortes international, multe de quales son ubicate in Le Haga, qual es consequentemente appellate 'le capital legal del mundo'.

*Nederlanden* literalmente significa “paises basse” in referentia a su basse elevation e plan topographia, con solmente circa 50% de su terra excedente 1 metro supra le livello del Mar e quasi 17% sub le livello del mar. Le majoritate del areas sub le livello del mar, cognoscite como “ponders”, es le resultato de reclamation de terra que comenciava in le seculo XVI. Con una population de 17,34 milliones de personas, tote vivente dentro un area total de circa 41.500 kilometros quadrate, de quales le area terrestre es 33.700 kilometros quadrate—les Paises Basse son un de paises plus densemente populate in le mundo. Nonobstante, illos son le seconde major exportator de productos alimentari e agricole (post le SUA), a causa de su [[solo fertile], clima suave e agricultura intensive.

Le Paises Basse ha essite un monarchia constitutional parlamentari con un structura unitari desde 1848. Le pais habe un tradition de pillarisation e un longe registro de tolerantia social, habente legalisate le aborto, le prostitution e le euthanasia human, apud mantener un politica in materia de drogas liberal. Le Paises Basse aboliva le pena de morte in 1870, permitteva le suffragio feminine in 1917 e deveniva le prime pais del mundo in legalisar le matrimonio inter personas del mesme sexo in 2001. Su avantiate economia mixte habe le redito per capita plus alte globalmente. Le Paise Basse se classifica inter le plus elevatos in indexes international de libertate de pressa, libertate economic, disveloppamento human e qualitate de vita e in ultra de felicitate.